Public procurement notice: Contract Notice
Published: 2025-11-26
Buyer: Kouvolan kaupunki
Country: FI
Region: FI1C7
Contract type: Works
Procedure: Competitive dialogue
CPV classification: 45000000: Construction work | 45212000: Construction work for leisure buildings | 45212200
Estimated value: 20000000 EUR
Submission deadline: 2025-12-29
Award criteria: quality

Technical requirements: Hankinta toteutetaan EU-tason kilpailullisella neuvottelumenettelyllä ja hankinnassa noudatetaan voimassa olevia lakeja ja määräyksiä koskien julkisia hankintoja.
Kouvolan kaupunki suunnittelee uuden monitoimiareenan toteuttamista Kouvolan Urheilupuiston alueelle. Monitoimiareena toteutetaan ensisijaisesti liikunnan tarpeisiin, jonka pääkäyttäjänä päiväaikaan tulee olemaan tulevan Marjoniemen koulun yläluokat, Urheiluakatemia ja Lyseon lukion urheilulinjan oppilaat. Iltaisin ja viikonloppuisin areenaa käyttävät urheilu- ja liikuntaseurat. Näiden lisäksi monitoimiareenaa voidaan käyttää erilaisten tapahtumien järjestämiseen, kuten konserttien tai messujen.

Areenan pääsali on n. 2000 m² parkettialustainen ja se koostuu kolmesta poikittain sijoitettavasta koripallokentästä. Pääsali on väliverhoilla jaettavissa kolmeen lohkoon. Toinen sali mattoalustainen ja kooltaan n. 1000 m². Myös toinen sali on väliverholla jaettavissa kahteen lohkoon. Pääsalissa on siirtokatsomot, jotka avattuna mahdollistavat yhden pitkittäissuuntaisen koripallokentän käytön ja suuremman katsojakapasiteetin. Pienemmässä salissa on kiinteä katsomo. Molempien salien vapaa korkeus tulee olla vähintään 8,5 metriä. Yleisömääräksi tavoitellaan n. 2500 hlö. 

Areenan käyttö keskittyy päiväsaikaan opetussuunnitelman mukaisen koululiikunnan toteutukseen, eri palloilulajeihin, koripalloon, salibandyyn ja lentopalloon. Areenaan toteutetaan lisäksi fysiikkaharjoittelutila. Ilta-aikaan areenaa käytetään urheilu- ja liikuntaseurojen monipuoliseen harjoitteluun. Areenassa tulee olla mahdollista järjestää erilaisia otteluita ja turnauksia eri lajien osalta. Molemmat salit tulee olla muunneltavissa monimuotoisesti erityyppisiin tapahtumiin soveltuviksi. Saleissa tulee pystyä järjestämään eri tapahtumia samanaikaisesti. Areenassa tulee lisäksi olla mahdollista järjestää isompia tapahtumia, kuten esimerkiksi konsertteja/messuja yms. tapahtumia.  

Piha-alueelle sijoitetaan huoltopiha, pysäköintialue (alustavasti n. 55 AP + n. 7 LE paikkaa) Lisäksi toteutetaan polkupyörille ja mopoille paikat. 

Viitesuunnitelmien mukaisessa ratkaisussa pohjakerrokseen sijoitetaan salien lisäksi varastotiloja, VSS-tilat, teknisiä tiloja ja pukuhuonetilat. Toisesta kerroksesta on järjestetty yleisön kulku areenalle ja sinne sijoitetaan yleisöä palvelevia tiloja, kuten WC-tilat ja tarjoilupisteitä. Viitesuunnitelmien mukaiset ratkaisut eivät ole sitovia.  

Tavoitteena on sijoittaa monitoimiareenaan lisäksi tilat otteluiden selostukseen ja kuvaukseen sekä ravintola- sekä aitiopalvelutilat katsojille, joita voidaan vuokrata myös ulos muuhun käyttöön.

Urakkamuotona on kokonaisvastuurakentaminen (KVR), jossa pääurakoitsija vastaa suunnittelusta ja rakentamisesta. Monitoimiareenan tavoitteellinen käyttöönotto on tammikuussa 2028.
Sopimushinta on kiinteä, ilman indeksisidonnaisuutta.

Hankinnan kulku pääpiirteissään:
1. Tilaaja tekee hankintailmoituksen, jonka osallistumishakemuksien perusteella valitaan kolme (3) tarjoajaa 
tarjouspyyntövaiheeseen. 
2. Tilaaja toimittaa alustavan tarjouspyyntöaineiston kolmelle (3) valitulle tarjoajalle, jotka toimittavat ehdotussuunnitelmansa ja niihin 
perustavan kustannusarvion tilaajalle.
3. Järjestetään ehdotussuunnitelmien esittelytilaisuudet ja neuvottelutyöpajat tarjoajien kanssa.
4. Tilaaja toimittaa lopullisen tarjouspyynnön.
5. Tarjoajat toimittavat lopulliset tarjouksensa, joiden perusteella tilaaja tekee lopullisen urakoitsijavalinnan.
Tarjoaja täyttää tilaajavastuulain (1233/2006 ja muutos 678/2015) mukaiset vaatimukset.
Tarjoajan keskimääräinen vuotuinen liikevaihto kolmelta viimeiseltä täydeltä tilikaudelta on vähintään 30 000 000 € (30 miljoonaa euroa).
Mikäli osallistumishakemus tehdään ryhmittymänä, tulee vastuullisena päätoteuttajana toimivan yrityksen liikevaihdon keskiarvon olla kolmelta viimeiseltä täydeltä tilikaudelta vähintään 30 000 000 € (30 miljoonaa euroa).
Tarjoajan ottaman voimassa olevan toiminnan vastuuvakuutuksen vakuutussumma on vähintään 3 000 000 € (3 miljoonaa euroa).

Eligibility requirements: Tarjoaja täyttää tilaajavastuulain (1233/2006 ja muutos 678/2015) mukaiset vaatimukset.
Tarjoajan keskimääräinen vuotuinen liikevaihto kolmelta viimeiseltä täydeltä tilikaudelta on vähintään 30 000 000 € (30 miljoonaa euroa).
Mikäli osallistumishakemus tehdään ryhmittymänä, tulee vastuullisena päätoteuttajana toimivan yrityksen liikevaihdon keskiarvon olla kolmelta viimeiseltä täydeltä tilikaudelta vähintään 30 000 000 € (30 miljoonaa euroa).
Tarjoajan ottaman voimassa olevan toiminnan vastuuvakuutuksen vakuutussumma on vähintään 3 000 000 € (3 miljoonaa euroa).
Tarjoajan luottoluokitus täyttää vähintään Suomen Asiakastieto Oy:n Rating Alfa luottokelpoisuusluokituksen luokan A+ (Tyydyttävä+) tason tai muu vastaava sijoittautumismaasta saatava selvitys siitä, että tarjoaja täyttää edellä mainitun vaatimuksen. 
Mikäli osallistumishakemus tehdään ryhmittymänä, vaatimus koskee kaikkia ryhmittymään kuuluvia yrityksiä.
Tarjoajayritys on toteuttanut kymmenen (10) viimeisen vuoden aikana (urakka on otettu hyväksytysti vastaan 2015 – 2025 välisenä aikana) yhden (1) KVR-hankkeen tai hanke on toteutettu urakkamuodolla, jossa tarjoaja on vastannut sekä hankkeen suunnittelusta että rakentamisesta. Vastaavaksi kohteeksi luettavan kohteen tulee täyttää kaikki seuraavat ehdot:
• kohde sijaitsee Suomessa tai pohjoismaita vastaavissa olosuhteissa.
• KVR-hanke tai hanke on toteutettu urakkamuodolla, jossa tarjoaja on vastannut sekä suunnittelusta että rakentamisesta, uudisrakennus, hankekoko vähintään 10 M€
• tarjoajayritys on toiminut hankkeessa pääurakoitsijana/päätoteuttajana
Tarjoajayritys on toteuttanut kymmenen (10) viimeisen vuoden aikana (urakka on otettu hyväksytysti vastaan 2015–2025 välisenä aikana) yhden (1) vastaavan kohteen. Vastaavaksi kohteeksi luettavan kohteen tulee täyttää kaikki seuraavat ehdot:
• kohde sijaitsee Suomessa tai pohjoismaita vastaavissa olosuhteissa.
• kohde on rakennus, jonka pääkäyttötarkoitus on Tilastokeskuksen Rakennusluokituksen 2018, luokan 074 mukainen rakennus ja laajuus on vähintään 2.000 k-m2
• tarjoajayritys on toiminut hankkeessa pääurakoitsijana/päätoteuttajana
Tarjoaja nimeää hankkeeseen rakennushankkeen vastuulliseksi projektijohtajaksi/projektipäälliköksi henkilön:
• jolla on vähintään tehtävää vastaava rakennusalan korkeakoulututkinto (insinööri AMK-taso tai ylempi) tai teknillisen oppilaitoksen teknikon tai rakennusmestarin tutkinto.
• hyvä suomen kielen suullinen ja kirjallinen taito
• jolla on vähintään seitsemän (7) vuoden työkokemus rakennusalalla projektijohtaja- ja/tai projektipäällikkötasoisista tehtävistä ja tehtävät ovat ainakin osittain sisältäneet suunnittelun ohjausta.
• joka on toiminut vähintään yhden vähintään 10 M€ KVR-hankkeen projektijohtajan tai projektipäällikön tehtävässä viimeisen kymmenen vuoden (10) aikana (urakka on otettu hyväksytysti vastaan 2015–2025 välisenä aikana). Vastaavaksi kohteeksi luettavan kohteen tulee täyttää kaikki seuraavat ehdot:
o kohde sijaitsee Suomessa tai pohjoismaita vastaavissa olosuhteissa.
o Urakkamuotona on ollut kokonaisvastuurakentaminen ja hankekoko on vähintään 10 M€.
Tarjoaja nimeää rakennushankkeen vastaavaksi työnjohtajaksi henkilön:
• jonka ammatillinen pätevyys vastaa hankkeen rakentamislain mukaista vaativuusluokitusta (erittäin vaativa).
• hyvä suomen kielen suullinen ja kirjallinen taito
• jolla on työkokemusta vastaavana työnjohtajana toimimisesta vähintään viisi (5) vuotta 
• joka on toiminut yhden (1) vastaavan vähintään 10 M€ uudisrakennushankkeen vastaavan työnjohtajan tehtävässä viimeisen kymmenen vuoden (10) aikana (urakka on otettu hyväksytysti vastaan 2015–2025 välisenä aikana). Vastaavaksi kohteeksi luettavan kohteen tulee täyttää kaikki seuraavat ehdot:
o kohde sijaitsee Suomessa tai pohjoismaita vastaavissa olosuhteissa.
o Uudisrakennushanke, hankekoko on vähintään 10 M€.
Tarjoaja nimeää rakennushankkeen pääsuunnittelijaksi henkilön: 
• jonka ammatillinen pätevyys vastaa hankkeen rakentamislain mukaista vaativuusluokitusta (erittäin vaativa).
• hyvä suomen kielen suullinen ja kirjallinen taito
• joka hallitsee tietomallisuunnittelun 
• joka on toiminut vähintään yhden (1) vastaavan hankkeen rakennusluvassa nimettynä pääsuunnittelijana viimeisen kymmenen (10) vuoden aikana (urakka on otettu hyväksytysti vastaan 2015–2025 välisenä aikana). Vastaavaksi kohteeksi luettavan kohteen tulee täyttää kaikki seuraavat ehdot:
o kohde sijaitsee Suomessa tai valtiossa, jossa on vastaavat olosuhteet ja rakennuslainsäädäntö kuin Suomessa.
o kohde on rakennus, jonka pääkäyttötarkoitus on Tilastokeskuksen Rakennusluokituksen 2018, luokan 074 mukainen rakennus ja laajuus on vähintään 2.000 k-m2
Tarjoaja nimeää rakennushankkeen vastuulliseksi arkkitehdiksi henkilön:
• jonka ammatillinen pätevyys vastaa hankkeen rakentamislain mukaista vaativuusluokitusta (erittäin vaativa).
• hyvä suomen kielen suullinen ja kirjallinen taito
• joka hallitsee tietomallisuunnittelun 
• joka on toiminut vähintään yhden (1) vastaavan hankkeen rakennusluvassa nimettynä vastaavana arkkitehtisuunnittelijana viimeisen kymmenen (10) vuoden aikana (urakka on otettu hyväksytysti vastaan 2015–2025 välisenä aikana). Vastaavaksi kohteeksi luettavan kohteen tulee täyttää kaikki seuraavat ehdot:
o kohde sijaitsee Suomessa tai valtiossa, jossa on vastaavat olosuhteet ja rakennuslainsäädäntö kuin Suomessa.
o kohde on rakennus, jonka pääkäyttötarkoitus on Tilastokeskuksen Rakennusluokituksen 2018, luokan 074 mukainen rakennus ja laajuus on vähintään 2.000 k-m2